Victor Guazzelli

**Victor Guazzelli** (født 19. mars 1920 i Stepney i London i England; død 1. juni 2004 i Vauxhall i London) var katolsk hjelpebiskop i erkebispedømmet Westminster i London.
## Liv og virke
### Prest
Victor Guazzelli ble presteviet 17. mars 1945.
### Hjelpebiskop i Westminster
Pave Paul VI utnevnte ham den 24. april 1970 til hjelpebiskop i Westminster og titulærbiskop av *Lindisfarna*. Erkebiskopen av Westminster, kardinal John Carmel Heenan, bispeviet ham den 23. mai samme år; medkonsekratorer var titulærerkebiskop Domenico Enrici, apostolisk delegat til Storbritannia, og Basil Christopher Butler O.S.B., hjelpebiskop i Westminster.

I 1976 inndelte kardinal Hume erkebispedømmet i pastorale områder og Guazzelli ble gjort til områdebiskop i Øst-London, og dekket de nedslitte bydelene Tower Hamlets og Hackney. Guazzelli kom hjem, og laget sin base i Pope John House i Poplar - ikke langt fra der Cesare dyttet isvognen sin 50 år før.
	
	I 1975 ble Guazzelli president for fredsbevegelsen *[[Pax Christi]]*. I mai 1982 fordømte han Falklandskrigen og fordret at britiske tropper skulle returnere. I 1983 støttet han Bruce Kent, en av hans egne prester og generalsekretær i CND - *Campaign for Nuclear Disarmament*. Pavens representant i London beskrev Kent som en 'idiot', ord biskop Guazzelli rasende fordømte som støtende Det året var Guazzelli den eneste engelske katolske biskop som ble med på en stor CND-demonstrasjon på Trafalgar Square.
	
Deretter vendte han sin oppmerksomhet mot et East End i endringens tegn; Isle of Dogs var blitt en enorm byggeplass for Canary Wharf, en stadig mer bitter streik utspilte seg på *News International-*anlegget i Wapping, og partiene ytterst på høyresiden mobiliserte mot immigrasjon til East End. Biskop Guazzelli, med base i Poplar, fant en måte å sammebringe innbyggere og samfunnsledere og gjøre deres stemme hørt. Han inviterte alle til å si sin mening i den nye sjelesorgsregionen East London. Det var workshops, opplæringsdager og mangfoldiggjorte diskusjonspunkter, med tegneserier som forklarte Det andre Vatikankonsils arbeide.  
	
Ettersom det fysiske og sosiale samfunnslimet i East End ble prøvet til bristepunktet, skulle også sogneprestenes rolle endres – med mindre vekt på å «vedlikeholde» menigheten, og mer på å gå ut på «misjon». Guazzelli samlet en utrykningsgruppe prester for å gjennomføre intensive seksukers oppdrag i sognene. I mellomtiden var den utrettelige biskopen aktiv som medlem av *Latin American Desk* til Catholic Relief Agency (Cafod), og besøkte Brasil i 1981. Han var også den engelske representant i Apostleship of the Sea – den katolske sjømannsmisjon. 
	
Han fratrådte embetet den 21. desember 1996.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938
* Kardinal John Carmel Heenan (1905-1975) *1951
* Biskop *Victor Guazzelli* (1920-2004) *1970

## Referanser